《秋日偶成 其六》
明代·陈之遴

扰攘东南战伐余，櫜弓归马竟何如。斗牛一夜缠兵气，吴楚同何急羽书。

江黑怒鲸嘘浪立，月黄惊雁堕云疏。五湖钓艇今安否，犹自莼鲈兴未虚。

作者简介：（1605—1666）明末清初浙江海宁人，字素庵。明崇祯十年进士，授编修，迁中允。因故革职。入清，授秘书院侍读学士，累官礼部尚书、弘文院大学士。坐贿结内监吴良辅，论斩。免死，流徙尚阳堡。康熙初死于徙所。有《浮云集》。